Na osnovu člana 8 stav 4 Zakona o boravišnoj taksi ("Službeni list RCG", br. 11/04 i 13/04 i "Službeni list CG", br. 73/10 i 48/15) i člana 54 Statuta Glavnog grada ("Službeni list Crne Gore -Opštinski propisi", broj 8/19) Skupština Glavnog grada- Podgorice, na sjednici održanoj 4.maja 2021. godine, donosi -

**R J E Š E NJ E**

**o imenovanju** **Komisije** **za odabir projekata valorizacije kulturne baštine na teritoriji Glavnog grada- Podgorice**

**I** - Imenuje se Komisija za odabir projekata valorizacije kulturne baštine na teritoriji Glavnog grada – Podgorice.

U Komisiju se ***i m e n u j u:***

*Za predsjednicu:*

**ANU MEDIGOVIĆ,** sekretarku Sekretarijata za kulturu i sport Glavnog grada – Podgorice.

*Za članove:*

**1.** **prof.dr VLADIMIRA VOJINOVIĆA,** profesora na Fakultetu za crnogorski jezik i književnost i odbornika u Skupštini Glavnog grada – Podgorice i

**2.ANDRIJANU MIHAILOVIĆ,** saradnicu za finansijske i računovodstvene poslove u Turističkoj organizaciji Glavnog grada – Podgorice.

**II -**  Zadatak Komisije iz stava **I-** ovog rješenja je da sprovede postupak po javnom pozivu za učešće u postupku dodjele sredstava za realizaciju projekata valorizacije kulturne baštine na teritoriji Glavnog grada – Podgorice za 2021 godini, izvrši stručnu ocjenu pristiglih projekata i izvrši odabir projekata na osnovu kriterijuma navedenih u javnom oglasu.

Administrativno-tehničke poslove za potrebe Komisije, obavljaće stručna služba Turističke organizacije Glavnog grada Podgorice.

**III** - O sprovedenom postupku Komisija je dužna da sačini Izvještaj i da ga dostavi Skupštini na upoznavanje.

**IV**- Ovo rješenje stupa na snagu danom donošenja.

Broj: 02-016/21-487

Podgorica,4.maja 2021. godine.

**SKUPŠTINA GLAVNOG GRADA-PODGORICE**

**P R E D S J E D N I K,**

**dr Đorđe Suhih**